钦定古今图书集成/明伦汇编/官常典/第276卷 > 陆深
## 钦定古今图书集成/明伦汇编/官常典/第276卷 > 陆深

按《明外史》本传：“深字子渊，上海人。弘治末进士。选庶
吉士，授编修。刘瑾改深南京刑部主事。瑾诛，复故官，
迁国子司业。父忧归，久之不起。嘉靖七年，召为国子
祭酒，充经筵讲官。尝面奏讲章为阁臣所改，大学士
桂萼因进深，原槁言：‘讲章臣所更也’。帝方向萼曰：‘讲
章宜由阁臣阅进，苟任讲官私意，将有杂说乱之’。深”
复上言：“宜令讲官各陈所见，且于释诂之外，凡天下
政事，举得条列，可以发聪明，绝壅蔽。”章入，帝责其欺
妄，谪延平府同知。擢山西提学副使。与御史赵镗争
事，互劾。镗谪官，深逮问复职。已，改浙江，仍视学政。三
迁四川左布政使，转光禄卿。大学士夏言，深门生也，
荐改太常卿兼侍读学士。简宫僚，进詹事。九庙灾，自
陈致仕。居数年卒。赠礼部右侍郎，谥“文裕。”深博学，工
书法，好著述，有声馆阁间。同时官翰林者，南海伦文
叙、歙县唐皋，亦皆有物望。